Fokker

Fokker adalah pembuat kapal terbang Belanda yang dinamakan sempena pengasasnya, Anthony Fokker.

 Sejarah 
Syarikat ini didirikan pada 21 Julai 1919 oleh seorang Belanda, Anthony Fokker (1890–1939), salah seorang daripada peneroka penerbangan dunia. Pada usia 20, dia telah membina kapal terbang pertamanya, Spin (labah-labah), kapal terbang binaan Belanda yang pertama terbang dinegara asalnya. Pada tahun 1912, dia menubuhkan syarikat pertamanya, Fokker Aeroplanbau di Berlin, Jerman, kemudian berpindah ke Schwerin. 

Di sana, Fokker membina kapal terbang bagi pihak tentera Jerman semasa Perang Dunia I, dipaksa sebagai rakan kongsi Hugo Junkers oleh kerajaan Jerman. Dia mencipta nama dengan kapal terbangnya Fokker E.III, yang menggunakan mekanisma yang membenarkan juruterbang menggunakan mesingan di kapal terbang mereka tanpa memusnahkan kipas mereka (menggunakan peralatan ganggu), Fokker D.VII, dan Fokker Dr.I tiga sayap yang terkenal kerana pernah digunakan oleh Manfred von Richthofen, lebih dikenali sebagai Baron Merah.


Pada tahun 1919, Fokker berpisah daripada Junkers, kembali ke Belanda, dan memulakan syarikatnya sendiri. Dia tidak kembali dengan tangan kosong; Fokker berjaya menyeludup satu keretapi penuh pesawat tentera D.VII dan C.I termasuk alat ganti menyeberangi sempadan Jerman-Belanda. Simpanan permulaan ini membolehkan dia menubuhkan kedai dengan cepat.

Selepas pemindahan syarikatnya, kejayaan utamanya terletak pada kapal terbang perdagangan, pesawat penumpang bukannya pesawat tentera, walaupun Fokker masih terus mereka dan membinanya, sebahagian besarnya utuk tentera udara Belanda. Pengecualian jelas hanyalah bagi tentera udara Finland, yang sebahagian besarnya dilengkapi dengan kapal terbang C.V, C.X and D.XXI.

Pada tahun 1920-an, kejayaan Fokker terbesar adalah pesawat penumpang tiga motor, yang menguasai pasaran Eropah sehingga ketibaan kapal terbang logam sepenuhnya dari Amerika Syarikat dan Jerman pada pertengahan 1930-an.

Pada Disember 1939, Anthony Fokker meninggal di Amerika Syarikat, di mana cawangan Amerika syarikatnya amat berjaya.

Kilang Fokker di Belanda musnah sama sekali semasa Perang Dunia II, dan kilang baru didirikan bersebelahan Lapangan Terbang Schiphol berhampiran Amsterdam, pada tahun 1951. Di sana, beberapa kapal terbang tentera dibina dibawah lesen, antara lain daripada F-104 Starfighter Lockheed. Kemudahan pengeluaran dan baik-pulih kedua didirikan di Woensdrecht.

Fokker merupakan salah satu daripada rakan kongsi gabungan (konsortium) yang menghasilkan F-16. Konsortium ini bertanggungjawab bagi pengeluaran, F-16 Fighting Falcon jet ,pejuang bagi Tentera udara DiRaja Belgian, Denmark, Tentera udara DiRaja Belanda dan Tentera udara DiRaja Norway. Ia terdiri daripada agensi kerajaan dan syarikat daripada empat negara dan [[Amerika, Syarikat. F-16 dipasang dengan bahagian daripada lima negara di kilang Fokker dan di SABCA di Belgium.


Pada tahun 1958, Fokker F-27 "Friendship" diperkenalkan, yang menjadi pesawat udara turboprop]] paling laris (hampir 800 unit dijual antara 1958 hingga 1986). F-27 diikuti oleh Fokker F-28 "Fellowship", Fokker F50, Fokker F70 dan Fokker F100. Kedua-dua F-27 dan kemudiannya F-28 berkhidmat dengan Penerbangan Di Raja Belanda (Dutch Royal Flight), Putera Bernhard sendiri merupakan juru terbang.

Pada tahun, 1969, syarikat Fokker bersetuju untuk bekerjasama dengan Bremen- berasaskan Vereinigte Flugtechnische Werke (mewakili ERNO) di bawah kawalan syari,kat pemegang ,,transnational. Mereka bekerjasama bagi membina VFW-614, regional jetliner yang gagal. European Space Agency ESA pada Jun 1974 menamakan konsortium yang diketuai oleh ERNO-VFW-Fokker GmbH untuk membina module bagi Spacelab.

Pada tahun 1996 syarikat Fokker diistiharkan muflis, tetapi sebahagian syarikat tersebut masih kekal. Division angkasa menjadi syarikat bebas yang masa kini dikenali sebagai Dutch Space. Cawangan syarikat yang menghasilkan bahagian kapal terbang dan meneruskan kerja-kerja membaiki dan penyelengaraan diambilalih oleh Stork N.V.; kini ia dikenali sebagai Stork Aerospace Group. Stork Fokker wujuk bagi mengekalkan pemasaran semula kapal terbang syarikat Fokker yang sedia ada.

Sementara itu, Rekkof Aircraft ("Fokker" terbalik) sedang cuba memulakan semula penghasilan Fokker 70 NT, disokong oleh pembekal dan syarikat penerbangan.

Fokker terkemuka 
 Pengenalan Fokker E.I kepada pasukan tentera udara Jerman pada tahun 1915 mendorong kepada Fokker Scourge pertama.
 Manfred von Richthofen, atau "Red Baron", memandu pesawat Fokker Dr.I bersayap tiga (1917–1918)
 Pengenalan Fokker D.VII kepada pasukan tentera udara Jerman pada tahun1918 mendorong kepada Fokker Scourge kedua.
 Amelia Earhart, wanita pertama yang terbang menyeberangi Atlantik (daripada US ke pekan kecil Welsh di Burry Port) melakukannya pada tahun 1928 menggunakan Fokker F.VII
 Pada tahun yang sama, Charles Kingsford-Smith menyempurnakan penerbangan trans-Pacifik pertama menggunakan F.VII yang lain.
 Fokker S-14 "Machtrainer" adalah pesawat latihan jet pejuang yang pertama di dunia dibina khusus bagi tujuan tersebut pada tahun (1951)

 Pesawat yang dibina atau direka oleh Fokker  
 Fokker 50
 Fokker 70
 Fokker 100
 Fokker B-8
 Fokker C.V
 Fokker D.VII
 Fokker D.VIII
 Fokker D.XXI
 Fokker Dr.I
 Fokker E.III
 Fokker E.V
 Fokker F.VII
 Fokker F27 "Friendship"
 Fokker F28 "Fellowship"
 Fokker G.1
 Fokker XA-7

 Pautan luar  

Fokker, a living history

Kategori:Syarikat Belanda